## Odluke o načinu obračuna, naplate i plaćanja kamata i naknada Hrvatske narodne banke

### NN 36/2002 (10.4.2002.), Odluke o načinu obračuna, naplate i plaćanja kamata i naknada Hrvatske narodne banke

# HRVATSKA NARODNA BANKA

780

Na teme­­lju članka 39. stavka 2. pod i) Zakona o Hrvatskoj narodnoj
banci (»Narodne novine«, br. 36/2001.), guverner Hr­vat­ske narodne banke donio
je 26. ožujka 2002.

## ODLUKU

### O NAČINU OBRAČUNA, NAPLATE I PLAĆANJA KAMATA I NAKNADA HRVATSKE NARODNE BANKE

I.

Hrvatska narodna banka obračunava,
naplaćuje i plaća kamate i naknade na način utvrđen ovom odlukom.

II.

Hrvatska narodna banka obračunava
kamate na kredite i druga potraživa­­nja jednom mjesečno, za prethodni mjesec,
i to najkasnije pet dana nakon isteka mjeseca.

Banke i štedionice dužne su
Hrvatskoj narodnoj banci obračunate kamate iz stavka 1. ove točke platiti
najkasnije osam dana nakon isteka mjeseca.

Iznimno od stavka 1. i stavka
2. ove točke Hrvatska narodna banka na repo poslove obračunava i naplaćuje
kamate na dan dospijeća repo posla.

III.

Hrvatska narodna banka obračunava
kamate i naknade na sredstva deponirana kod Hrvatske narodne banke jednom mjesečno,
za prethodni mjesec, najkasnije pet dana nakon isteka mjeseca.

Hrvatska narodna banka isplaćuje kamate i naknade za prethodni mjesec
najkasnije osam dana nakon isteka mjeseca.

IV.

Naknadu za kunski dio obvezne pričuve koji se održava na računu za
namire­­nje i posebnom računu za određiva­­nje limita u Nacionalnom klirinškom
sustavu, Hrvatska narodna banka obračunava pet dana nakon isteka razdob­­lja
održava­­nja kunskog dijela obvezne pričuve. Naknada se obračunava na iznos
prosječno održavanih sredstava na računu za namire­­nje i posebnom računu za
određiva­­nje limita u Nacionalnom klirinškom sustavu za sve dane razdob­­lja
održava­­nja.

Hrvatska narodna banka isplaćuje
naknadu za kunski dio obvezne pričuve obračunatu u skladu sa stavkom 1. ove točke
najkasnije osam dana nakon isteka razdob­­lja održava­­nja.

Naknadu za sredstva
izdvojenog deviznog dijela obvezne pričuve Hrvatska narodna banka obračunava na
dan izdvaja­­nja deviznog dijela obvezne pričuve i isplaćuje na dan povrata
sredstava izdvojenog deviznog dijela obvezne pričuve.

V.

Naknadu za nepravilno
izdvojenu obveznu pričuvu i naknadu za neodržavanu obveznu pričuvu na računima
likvidnih potraživa­­nja Hrvatska narodna banka obračunava pet dana nakon
isteka razdob­­lja održava­­nja obvezne pričuve.

Naknada za nepravilno
izdvojenu obveznu pričuvu plaća se za sve dane, uk­­ljučujući i neradne dane,
tijekom kojih je sta­­nje izdvojene obvezne pričuve kod Hrvatske narodne banke
bilo ma­­nje od iznosa obvezne pričuve koji je bilo potrebno izdvojiti.

Naknada za neodržavanu
obveznu pričuvu na računima za namire­­nje i u blagajni, odnosno u likvidnim
deviznim potraživa­­njima, obračunava se na iznos sredstava koja su prosječno
nedostajala na računima za namire­­nje i u blagajni, odnosno u likvidnim
deviznim potraživa­­njima. Na tako izračunati iznos naknada se obračunava za
sve dane razdob­­lja održava­­nja obvezne pričuve za koje se izrađuje obračun,
uk­­ljučujući i neradne dane.

Banke i štedionice dužne su
naknadu prema obračunu iz stavka 1., 2. i 3. platiti najkasnije osam dana nakon
isteka razdob­­lja održava­­nja obvezne pričuve.

Iznimno od stavka 1., 2. i 3.
ove točke, ako Hrvatska narodna banka u postupku kontrole utvrdi nepravilnosti
u obračunu te izdvaja­­nju i održava­­nju obvezne pričuve za protekla razdob­­lja
održava­­nja obvezne pričuve, Hrvatska narodna banka sastavit će poseban obračun
za plaća­­nje naknade, i to za sva razdob­­lja za koja su uočene nepravilnosti.

VI.

Kamate s osnove vrijednosnih
papira koje je Hrvatska narodna banka izdala uz diskont, obračunavaju se i
isplaćuju na dan dospijeća vrijednosnog papira.

VII.

Ukoliko Hrvatska narodna
banka u pravnom odnosu s trećim osobama snosi bilo kakve kamate i troškove
prouzročene nepravilno ili nepravodobno izvršenim transakcijama od strane
poslovnih banaka ili štedionica sa sjedištem u Republici Hrvatskoj, navedene
kamate i troškove poslovne banke i štedionice dužne su odmah po primitku
obavijesti nadoknaditi Hrvatskoj narodnoj banci, i to u valuti u kojoj su
navedene kamate i troškovi nastali za Hrvatsku narodnu banku.

VIII.

Kamate i naknade obračunavaju
se primjenom relativne metode za kalendarski broj dana u mjesecu za koji se
obračunava kamata, odnosno naknada.

Dospjele, a neplaćene kamate
i naknade u jednom obračunskom razdob­­lju ulaze u osnovicu za obračun zateznih
kamata u idućem obračunskom razdob­­lju.

Hrvatska narodna banka može
izvršiti prijeboj dospjelih aktivnih i pasivnih kamata i naknada.

Ako je dan plaća­­nja kamata
i naknada obračunatih u skladu s ovom odlukom neradni dan, plaća­­nje se pomiče
na prvi s­­ljedeći radni dan.

IX.

Bankama kojima je oduzeto odobre­­nje
za rad ili kojima je odobre­­nje za rad prestalo važiti zbog otvara­­nja stečajnog
postupka ili postupka likvidacije, Hrvatska narodna banka neće obračunavati
naknadu za nedovo­­ljno izdvojenu ili neodržavanu obveznu pričuvu od dana
oduzima­­nja odobre­­nja za rad, odnosno od dana kad je prestalo važiti odobre­­nje
za rad.

X.

Na kredite odobrene iz
primarne emisije i ugovorene prije stupa­­nja na snagu Odluke o načinu obračuna,
naplate i plaća­­nja aktivnih i pasivnih kamata Hrvatske narodne banke (»Narodne
novine«, br. 25/1995.), a kojima je ugovoreni način obračuna i plaća­­nja
kamata suprotan ovoj odluci, primje­­njuju se odredbe iz ugovora.

XI.

Danom primjene ove odluke
prestaje važiti Odluka o načinu obračuna, naplate i plaća­­nja kamata i naknada
Hrvatske narodne banke (»Narodne novine«, br. 53/2001. i 111/2001.).

XII.

Ova odluka stupa na snagu
osmog dana od dana objave u »Narodnim novinama«, a primje­­njuje se od 1. svib­­nja
2002. kada se obav­­lja obračun, plaća­­nje i naplata kamata i naknada za trava­­nj
2002.

O. br. 56-020/03-02/ŽR
Zagreb, 26. ožujka 2002.

Guverner
Hrvatske narodne banke
**dr. sc. Že­­ljko Rohatinski,** v. r.

Odluka, NN 36/2002-780